Sesselja Thorberg , sem rekur hönnunarfyrirtækið Fröken Fix , og eiginmaður hennar , Magnús Sævar Magnússon , festu kaup á parhúsi í Vesturbænum fyrir bráðum tveimur árum . Síðan þá hafa þau staðið í ströngu við endurbætur á húsinu . Þau færðu eldhúsið á milli herbergja , rifu niður vegg , skiptu um gólfefni og innréttingar . Sesselja lagði mikla vinnu í að finna réttu litina á heimilið en þeir koma allir úr litakorti Fröken Fix í Slippfélaginu . Litirnir heita nöfnum eins og Temmilegur , Dásamlegur og Huggulegur . Heildarútkoman er falleg eins og kemur fram í viðtalinu .